Document ID: 31998D0220

31998D0220
L 082/47
SLUŽBENI LIST EUROPSKE UNIJE
04.03.1998.
ODLUKA KOMISIJE
od 4. ožujka 1998.
o izmjeni Odluke 97/569/EZ o sastavljanju privremenih popisa objekata iz trećih zemalja iz kojih države članice odobravaju uvoz mesnih proizvoda
(Tekst značajan za EGP)
(98/220/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom Vijeća 97/34/EZ (2), a posebno njezin članak 2. stavak 4.,
budući da su privremeni popisi objekata u trećim zemljama koji proizvode mesne proizvode sastavljeni Odlukom Komisije 97/569/EZ (3), kako je zadnje izmijenjena Odlukom Komisije 98/163/EZ (4);
budući da su Čile, Hrvatska i Slovačka poslali popis objekata koji proizvode proizvode od mesa peradi i za koje nadležne vlasti potvrđuju da su u skladu s pravilima Zajednice;
budući da je stoga moguće sastaviti privremeni popis objekata koji proizvode proizvode od mesa peradi za Čile, Hrvatsku i Slovačku; budući da bi u skladu s tim trebalo izmijeniti Odluku 97/569/EZ;
budući da su mjere propisane ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Prilogu Odluci 97/569/EZ dodaje se Prilog ovoj Odluci.
Članak 2.
Odluka se primjenjuje od 20. veljače 1998.
Članak 3.
Ova je Odluka upućena državama članicama.
Sastavljeno u Bruxellesu 4. ožujka 1998.

Labels: 0
3
17
5